N á r o d n á   r a d a  S l o v e n s k e j    r e p u b  l i k y
IV. volebné obdobie

Návrh

Zákon 

z ............ 2008,

ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov 
	

Národná rada Slovenskej republiky sa uzniesla na tomto zákone:

Čl. I

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z.,  zákona č. 660/2005 Z. z., zákona č. 282/2006 Z. z. a zákona č. 662/2007 Z. z............ sa mení a dopĺňa takto:


1. V §12 sa vypúšťa odsek 13.



Čl. II

Tento zákon nadobúda účinnosť 1. februára 2009.



















Dôvodová správa


Všeobecná časť:
Predložená novela zákona č. 576/2007 Z. z. o zdravotnej starostlivosti rieši nadbytočný problém vystavovania a vypisovania výmenných lístkov (odporúčania) všeobecných lekárov pre lekára špecializovanej ambulancie. Zavedená povinnosť zbytočne zahlcuje všeobecného lekára administratívnymi úkonmi vystavovaním lístka k špecialistovi a v mnohých jasných prípadoch zdravotných ťažkostí predlžuje pacientovi  skorú zdravotnú starostlivosť. 
Aj keď úmysel predkladateľa pôvodného vládneho návrhu mohol smerovať k väčšiemu záujmu liečiť pacienta  už u všeobecného lekára, samotná formulácia textu a prax ukázala hneď v začiatkoch účinnosti zákona, že sa minul účinku. 
Nadbytočné poskytovanie špecializovanej ambulantnej starostlivosti môže najefektívnejšie očistiť kontrola poskytnutých výkonov revíznymi lekármi jednotlivých zdravotných poisťovní.

Návrh nemá dopad na štátny rozpočet ani na rozpočet verejných financií. 

Návrh zákona je v súlade s Ústavou SR, právnymi predpismi SR a medzinárodnými dokumentmi a zmluvami, ktorými je SR viazaná.


Osobitná časť:
Čl. I
Bod 1
Z platného návrhu sa vypúšťa povinnosť vypisovať výmenný lístok od všeobecného lekára, teda odporúčanie všeobecného lekára, pre špecializovanú ambulantnú starostlivosť. Súčasne platné znenie vytvorilo viac administratívy, a nezabráni zneužívaniu poskytovania zdravotnej starostlivosti, len predlžuje proces začiatku špecializovanej liečby pre pacienta.

Čl. II
Navrhuje sa termín účinnosti 1. februára 2009.


Doložka zlučiteľnosti právneho predpisu s právom Európskej únie a Európskych spoločenstiev
1. Predkladateľ: poslankyňa NR SR
2. Názov právneho predpisu: Návrh zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov.
3. Problematika právneho predpisu nie upravená právom Európskych spoločenstiev a právom Európskej únie.
4. Návrh zákona nepatrí medzi prioritné oblasti aproximácie práva.
5. Vyjadrenie stupňa kompatibility s právom Európskej únie – bezpredmetné vzhľadom na vnútroštátny charakter problematiky

Doložka finančných, ekonomických, enviromentálnych vplyvov, vplyvov na zamestnanosť a podnikateľské prostredie.
Dopad na verejné financie, štátny rozpočet, zamestnanosť, životné prostredie, podnikateľské prostredie – nemá vplyv.

